เทศบาลเมืองบ้านสวน
เทศบาลเมืองบ้านสวน เป็นเทศบาลในเขตอำเภอเมืองชลบุรี จังหวัดชลบุรี โดยมีลักษณะเป็นเมืองปริมณฑลที่รองรับการขยายตัวของเมืองชลบุรีในปัจจุบัน เมืองบ้านสวน กลายเป็นชุมชนขนาดใหญ่ที่มีประชากรอาศัยอยู่เป็นจำนวนมากแห่งหนึ่งของจังหวัดชลบุรี
วิสัยทัศน์การพัฒนาท้องถิ่น
เทศบาลเมืองบ้านสวนได้กำหนดวิสัยทัศน์ การพัฒนาท้องถิ่นไว้ดังนี้
“เทศบาลเมืองบ้านสวน เป็นชุมชนเข้มแข็ง เมืองน่าอยู่ มุ่งสู่การพัฒนาคุณภาพชีวิตและสิ่งแวดล้อม”
ลักษณะที่ตั้ง / อาณาเขต และเขตการปกครอง
เทศบาลเมืองบ้านสวนตั้งอยู่ในเขตอำเภอเมือง จังหวัดชลบุรี อยู่ห่างจากรุงเทพมหานครเป็นระยะทางประมาณ 81 กิโลเมตร 
มีพื้นที่ครอบคลุม 3 ตำบล คือ ตำบลบ้านสวน ทั้งตำบล (10 หมู่บ้าน) ประกอบด้วย
หมู่ที่ 1 บ้านหนองตะโก
หมู่ที่ 2 บ้านหนองตาท้วม
หมู่ที่ 3 บ้านห้วยทวน
หมู่ที่ 4 บ้านสวนแขก
หมู่ที่ 5 บ้านหนองกระทุ่ม
หมู่ที่ 6 บ้านหนองแหน
หมู่ที่ 7 บ้านเขามยุรา
หมู่ที่ 8 บ้านเขาน้อย
หมู่ที่ 9 บ้านบ่อบุญทอง
หมู่ที่ 10 บ้านศาลาคู่
ตำบลหนองรีบางส่วน (หมู่ 1 และ หมู่ 3) ประกอบด้วย
หมู่ที่ 1 บ้านหนองไข่เน่า
หมู่ที่ 3 บ้านหนองปีกนก
ตำบลหนองข้างคอกบางส่วน (หมู่ 1 และหมู่ 4) ประกอบด้วย 
หมู่ที่ 1 บ้านห้วยทวน
หมู่ที่ 4 บ้านบ่อน้ำจืด
รวมเป็นพื้นที่ทั้งสิ้น 19.50 ตารางกิโลเมตร
เทศบาลเมืองบ้านสวน ครอบคลุมพื้นที่ 3 ตำบลของ อำเภอเมืองชลบุรี คือ ตำบลบ้านสวน ตำบลหนองรี (บางส่วน) และ ตำบลหนองข้างคอก (บางส่วน)สภาพภูมิอากาศเทศบาลเมืองบ้านสวน จัดอยู่ในประเภทอากาศแบบมรสุมเมืองร้อน หรือแบบทุ่งหญ้าเมืองร้อน ในฤดูมรสุมตะวันออกเฉียงใต้จะมีอากาศชุ่มชื่น และฝนตกตลอดฤดู แต่ในฤดูหนาวนั้น จะมีอากาศแห้งแล้ง อุณหภูมิเฉลี่ยอยู่ระหว่าง 25.7- 29.9 องศาเซลเซียส
ประชากรชาวบ้านสวนมีทั้งสิ้น 67,566 คน จากทั้งหมด 29,483 หลังคาเรือน โดยประชากรส่วนใหญ่ประกอบธุรกิจการค้ามีอาชีพค้าขาย ร้อยละ 45 รับราชการ ร้อยละ 15 อุตสาหกรรม ร้อยละ 11 อาชีพรับจ้างและอื่นๆ ร้อยละ 29 สำหรับในเขตชานเมือง การประกอบอาชีพเกษตรกรรม บ้างบางส่วน
ชาวบ้านสวนนับถือศาสนาพุทธ เป็นส่วนใหญ่ โดยมีการนับถือศาสนาคริสต์และอิสลามบ้างเป็นส่วนน้อย โดยมีศาสนสถานภายในเขตบ้านสวนดังนี้
1.วัดพุทธ มี 5 วัด คือ วัดธรรมนิมิตต์ วัดใหม่บ้านสวน วัดผาสุการาม วัดชมพูแก้ว วัดอรัญญิกาวาส (วัดป่า) 
2.สำนักสงฆ์ มี 1 แห่ง คือ สำนักวิปัสสนาวิเวกอาศรม 
3.โบสถ์คริสต์ มี 1 แห่ง ตั้งอยู่หมู่ที่ 9 ตำบลบ้านสวน 
4.มัสยิดกลาง มี 1 แห่ง ตั้งอยู่หมู่ที่ 6 ตำบลบ้านสวน
สถานศึกษาในเขตเทศบาลเมืองบ้านสวน มีจำนวนหลายแห่ง และบางแห่งก็เป็นสถานศึกษาที่มีชื่อเสียงมาก โดยแบ่งตามสังกัดของสถานศึกษาได้ดังนี้
- โรงเรียนบ้านสวน(จั่นอนุสรณ์) เปิดสอนระดับชั้นมัธยมศึกษา
- โรงเรียนชลราษฎรอำรุง เปิดสอนระดับชั้นมัธยมศึกษา
- โรงเรียนบ้านสวนอุดมวิทยา เปิดสอนระดับชั้นอนุบาลจนถึงมัธยมศึกษาตอนต้น
- โรงเรียนบ้านหนองตะโก เปิดสอนระดับชั้นอนุบาลและประถมศึกษา
- โรงเรียนวัดธรรมนิมิตต์ เปิดสอนระดับชั้นอนุบาลและประถมศึกษา
- โรงเรียนอนุบาลวัดอรัญญิกาวาส เปิดสอนระดับชั้นอนุบาลและประถมศึกษา
- วิทยาลัยอาชีวศึกษาชลบุรี เปิดสอนระดับชั้นปวช.และ ปวส.
- ศูนย์อบรมเด็กก่อนเกณฑ์ในวัดธรรมนิมิตต์
- โรงเรียนเมืองชลพิทยา เปิดสอนระดับชั้นอนุบาลและประถมศึกษา
- โรงเรียนเมืองธารทิพย์พิทยา เปิดสอนระดับชั้นอนุบาลและประถมศึกษา
- โรงเรียนเพชรพิทยาคม จังหวัดชลบุรี เปิดสอนระดับชั้นอนุบาลจนถึงมัธยมศึกษาตอนต้น
- โรงเรียนเกษมวิทย์ เปิดสอนระดับชั้นอนุบาลและประถมศึกษา
- โรงเรียนศุทธรัตน์บ้านสวน เปิดสอนระดับชั้นอนุบาลและประถมศึกษา
- โรงเรียนเมรี่อิมมาคุเลตคอนแวนต์ เปิดสอนระดับชั้นอนุบาลจนถึงมัธยมศึกษาตอนปลาย
- โรงเรียนชลพินิจพณิชยการ เปิดสอนระดับชั้นปวช.และ ปวส.
- โรงเรียนดาราสมุทรบริหารธุรกิจ เปิดสอนระดับชั้นปวช.และ ปวส.
- โรงเรียนอนุบาลร่มไม้ เปิดสอนระดับชั้นอนุบาลและประถมศึกษา
ในเขตเทศบาลเมืองบ้านสวนมีหน่วยงานบริการสาธารณสุข ทั้งภาครัฐและภาคเอกชน มีจำนวน 22 แห่ง และเป็นโรงพยาบาลอีก 3 แห่ง คือ โรงพยาบาลชลบุรี โรงพยาบาลสมิติเวชชลบุรี และโรงพยาบาลเอกชล
-ทางรถยนต์
เมืองบ้านสวนใช้การคมนาคมทางถนนเป็นโดยส่วนใหญ่จะเป็นถนนคอนกรีตเสริมเหล็กหรือไม่ก็ถนนลาดยางแอสฟัลต์คอนกรีต ส่วนถนนลูกรังนั้นมีส่วนน้อย ซึ่งจะอยู่ในซอยเล็ก ๆ และบริเวณชานเมืองเท่านั้น ถนนสายหลักที่สำคัญได้แก่ ถนนสุขุมวิท ถนนสุขประยูร (สายชลบุรี-พนัสนิคม) ถนนเศรษฐกิจ (สายชลบุรี-บ้านบึง) ถนนบายพาส (เลี่ยงเมืองชลบุรี) ถนนพระยาสัจจา
-ทางรถไฟ
สามารถเดินทางโดยรถไฟ จากสถานีกรุงเทพ แล้วมาลงที่ สถานีรถไฟชลบุรี และสถานีรถไฟบางพระ ได้